Ir-Regolament tal-Kummissjoni (KE) Nru 1176/2003
tal-1 ta’ Lulju 2003
li jemenda ir-Regoalment (KE) Nru 1019/2002 dwar standards ta’ marketing għaż-żejt taż-żebbuġa
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi il-Komunitajiet Ewropej,
Wara li kkunsidrat ir-Regolament tal-Kunsill Nru 136/66/KEE tat-22 ta’ Settembru 1966 li jistabbilixxi organizzazzjoni komuni tas-suq taż-żjut u xaħmijiet [1], kif emendat l-aħħar darba bir-Regolament (KE) Nru 1513/2001 [2], u b’mod partikolari l-Artikolu 35a tiegħu,
Billi:
(1) L-Artikolu 12(2) tar-Regolament (KE) Nru 1019/2002 [3], kif emendat bir-Regolament (KE) 1964/2002 [4], jistipola li barra mill-Artikolu 2, 3, 5 u 6, li għandhom japplikaw mill-1 ta’ Novembru 2003, ir-Regolament għandu japplika mill-1 ta’ Novembru 2002, barra mill-każ ta’ prodotti li kienu magħmula legalment u twaħħlet it-takketta fil-Komunità Ewropea jew importata legalment fil-Komunità u ġew rilaxxati ghaċ-ċirkolazzjoni qabel l-1 ta’ Novembru 2003, u li jistgħu jitqgħedu fis-suq sakemm jiwaqqfu l-ħażniet.
(2) Skond l-Artikolu 5(c) tar-Regolament (KE) Nru 1019/2002, il-kwalitajiet pożitivi msemmija fl-Anness XII ghar-Regolament tal-Kummissjoni (KEE) Nru 2568/91 tal-11 ta’ Lulju 1991 dwar il-karatteristiċi taż-żejt taż-żebbuġa u taż-żejt mill-fdalijiet taż-żebbuġ u dwar il-metodi rilevanti ta’ analiżi [5], kif emendat l-aħħar bir-Regolament (KE) Nru 796/2002 [6], jista’ jiġi użat. Madankollu, minħabba n-numru żgħir ħafna ta’ kwalitajiet organolettiċi spjegati fl-istess l-Anness, l-operaturi qed jiltaqgħu ma’ diffikultajiet biex jiddeskrivu il-karatteristiċi organolettiċi fuq it-tikketti taż-żjut tagħhom.
(3) Peress li ma hemmx metodu oġġettiv bħalissa li jivverifika ċerti karatteristiċi organolettiċi li jsaħħu bil-kbir iż-żejt taż-żebbuġa f’dan li ghandu x’jaqsam ma’ toghma, riħa u kulur, liema kwalitajiet ma jistghux jidhru fuq it-tikketta. Barra dan, il-kwalitajiet organoletti ċi pożitivi msemmija fl-Anness XII ghar-Regolamenti (KEE) Nru 2568/91 ma tistgħax tkopri il-firxa kollha ta’ tipi differenti ta’ żebbuġ jew togħmiet ta’ żjut taż-żebbuġa verġni.
(4) Minħabba l-fatt li r-riċerka f’metodi ġodda ta’ evalwazzjoni organoletti ċi bil-għan li jwessa’ il-firxa ta’ kwalitajiet pożitivi ta’ żejt taż-żebbuġa verġni għadu għaddej, u sabiex jagħti lill-korpi responsabbli mill-iżvilupp ta’ metodi ġodda aktar komprensivi zmien biżżejjed li jistabbilixxu dawn il-metodi, id- data fejn l-Artikolu 5(c) tar-Regolament (KE) Nru 1019/2002 għandu japplika ser tiġi posposta b’sena.
(5) Ir-Regolament (KE) Nru 1019/2002 għandu jigi emendat skond ma ntqal hawn fuq.
(6) Il-miżuri provvduti f’dan ir-Regolament huma bi qbil ma’ l-opinjoni tal-Kumitat tat-Tmexxija taż-Żjut u x-Xaħmijiet,
ADOTTAT DAN IR-REGOLAMENT:
Artikolu 1
L-Artikolu 12(2) tar-Regolament (KE) No 1019/2002 jiġi mibdul b’dan li ġej:
"2. Għandu jgħodd mill-1 ta’ Novembru 2002.
L-Artikolu 2 u 3, l-Artikolu 5(a), (b) u (d) u l-Artikolu 6 għandhom jgħoddu mill-1 ta’ Novembru 2003.
L-Artikolu 5(c) għandu jgħodd mill-1 ta’ Novembru 2004.
L-Artikolu 11 għandu jgħodd mill-1 ta’ Lulju 2002.
Madankollu, prodotti li huma fabbrikati legalment u tikkettati fil-Komunità jew importati legalment fil-Komunità u tkun f’ċirkolazzjoni libera qabel l-1 ta’ Novembru 2003 jistgħu ikun imqiegħda fis-suq sakemm il-ħażniet jintużaw kollha."
Artikolu 2
Dan ir-Regolament għandu jidħol fis-seħħ fit-tielet ġurnata wara li jiġi ppubblikat fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-1 ta’ Lulju 2003.